Wayne Sermon

Daniel Wayne Sermon (* 15. jún 1984, American Fork, Utah, USA) je americký hudobník. Je hlavným gitaristom skupiny Imagine Dragons. Okrem akustickej gitary ovláda hru na cello, elektrickú gitaru, mandolínu a klavír. So svojou manželkou Alexandrou majú dvoch synov.

 Život 
Narodil sa v meste American Fork v Utahu a je jedným z piatich detí. Ako malý rád počúval vinylové platne od Beatles, takže rozhodnutie sa stať gitaristom na seba nenechalo dlho čakať. Začal chodiť na Berklee College of Music, ktoré absolvoval v roku 2008.

Už na škole sa zoznámil s bubeníkom Andrewom Tolmanom, ktorý ho priviedol do kapely Imagine Dragons. Kapela vydala v roku 2012 svoj prvý album Night Visions, ktorý mal obrovský úspech. V roku 2015 vydali svoj druhý album s názvom Smoke + Mirrors.

 Zdroj 

Kategória:Členovia skupiny Imagine Dragons
Kategória:Rockoví gitaristi USA
Kategória:Rockoví speváci USA
Kategória:Rockoví klaviristi USA
Kategória:Violončelisti USA
Kategória:Absolventi Berklee College of Music
Kategória:Osobnosti z Utahu